BBC yabaini biashara ya utumwa dhidi ya Wanawake mtandaoni nchini Kuwait\nLakini ukitazama kwenye simu unaweza kuona maelfu ya picha zao, wakiwa wamegawanywa kwenye makundi kutokana na rangi zao, na wengine wanapatikana kwa kiasi kidogo cha dola

Uchunguzi uliofanywa na BBC idhaa ya kiarabu ulibaini kuwa wafanyakazi wa majumbani wananunuliwa kinyume cha sheria na kuuzwa kwa njia ya mtandao, soko linaloonekana kwa kutumia app kama 'Google play na Apple App Store' na 'algorithm na hashtag' kupitia Facebook na Instagram.

Soko la utumwa

''Wanachofanya ni kutangaza soko la watumwa mtandaoni,'' anasema Urmila Bhoola, mwandishi maalumu wa UN kuhusu aina za utumwa. '' Ikiwa Google, Apple, Facebook au kampuni nyingine yoyote wanayofanya kazi hii mitandaoni wanapaswa kuwajibishwa.''

Makazi tisa kati ya kumi nchini Kuwaiti zina wafanyakazi wa majumbani- wanatoka katika maeneo masikini ya dunia, mbao wamefika nchini humo kwa ajili ya kupata fedha na kusaidia familia zao huko wanakotoka.

Wakiwa wamejifanya wenza waliwasili kuwait, timu hiyo ya wachunguzi kutoka BBC idhaa ya kiarabu walizungumza na watumiaji 57 wa app na kuwatembelea zaidi ya dazeni, watu waliokuwa wakijaribu kuwauza wafanyakazi wao wa nyumbani kwa kutumia app maarufu '4sale'.

Wauzaji walikuwa wakizizuia pasi za kusafiria za wanawake na walikuwa wakiwapa nafasi mara chache kuzungumza na simu au wengine walikuwa hawapati nafasi hiyo kabisa.

App ya 4Sale iliruhusu wateja kuwachagua watu kwa rangi zao, kukiwa na bei ya kila mmoja pembeni ya picha yake.

Timu ya uchunguzi ya BBC imekuwa ikisikia maoni kama vile ''raia wa India ni wachafu,'' wakiwaelezea wanawake.

Haki za binaadamu zilikiukwa  

Wachunguzi hao walitakiwa na watumiaji wa app, ambao walijitambulisha kama 'wamiliki' wa wanawake hao, kuwanyima haki za msingi za binadamu, kama vile kuwapa ''siku,au dakika au sekunde'' ya mapumziko.

Mwanaume mmoja, polisi, alisikika akisema: ''Niamini ni mzuri sana, anapenda kucheka ana sura ya furaha.Hata ukimfanyisha kazi mpaka saa 11 alfajiri hatalalamika.''

Aliiambia BBC namna wafanyakazi wa majumbani wanavyotumiwa kama...\n\ntl;dr:
Unapoendesha gari kuzunguka mitaa ya Kuwait hutawaona wanawake hawa. Wako mafichoni, wakinyimwa haki zao za msingi, hawawezi kuondoka na wako hatarini kuuzwa kwa mtu atakayekuwa tayari kutoa dau la juu.